Diari Oficial de la Generalitat Valenciana


Sumari del DOGV 6821, del 18-07-2012 (2012/6700)

Notificació de resolució sobre declaració d'interés comunitari. Expedient número DIC-06/0335 Rojales.
-----------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6700


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-06/0335 Rojales. [2012/6700]  
Com que han resultat infructuoses les gestions realitzades per a efectuar la notificació dirigida a Rafael Ruiz Rabasco, SL, en el domicili que figura en la seua sol·licitud de declaració d'interés comunitari per a la implantació de l'activitat de centre hípic amb guarderia d'animals a Rojales, d'acord amb el que preveu l'article 59 de la Llei de Règim Jurídic de les Administracions Públiques, este edicte servix de notificació.  
  
Acte que es notifica:  
El conseller de Medi Ambient, Aigua, Urbanisme i Habitatge, amb data 14 de desembre de 2009, va adoptar la resolució que a continuació es transcriu:  
«Vist l'expedient promogut per Rafael Ruiz Rabasco, SL, de sol·licitud de declaració d'interés comunitari per a la implantació de l'activitat d'un centre hípic amb guarderia d'animals, en sòl no urbanitzable, polígon 8, parcel·la 69, del municipi de Rojales i de conformitat amb els següents antecedents de fet:  
1. En data 21 d'abril de 2006, s'ha presentat declaració d'interés comunitari per a la implantació de l'activitat d'un centre hípic amb guarderia d'animals en el polígon 8, parcel·la 69, del municipi de Rojales.  
  
2. El sòl on es pretén implantar l'activitat es troba classificat pel planejament vigent al municipi de Rojales com a sòl no urbanitzable protegit de servituds.  
3. Consta en l'expedient l'informe següent:  
Ajuntament de Rojales: informe de data 4 d'abril de 2007, en sentit favorable.  
4. En data 8 de setembre de 2009, el Servici Territorial d'Ordenació del Territori d'Alacant emet un informe desfavorable respecte a la present sol·licitud de declaració d'interés comunitari, i es proposa la seua inadmissió a tràmit.  
5. En data 4 de desembre de 2009, el Servici de Coordinació Territorial de la Direcció General d'Urbanisme, basant-se en les dades aportades en l'informe remés pel Servici Territorial, emet un informe en relació amb les seues competències de supervisió i coordinació i a fi de la determinació dels criteris i directrius de política urbanística i de sòl.  
  
Fonaments de dret  
1. Per a resoldre sobre la present sol·licitud té atribució el conseller de Medi Ambient, Aigua, Urbanisme i Habitatge, segons establix l'article 6.j) del Reglament dels òrgans territorials i urbanístics de la Generalitat, aprovat pel Decret 162/2007, de 21 de setembre.  
  
2. La sol·licitud a què es referixen les presents actuacions s'ha de resoldre d'acord al que disposa l'article 37, de la Llei 10/2004, de 9 de desembre, de la Generalitat, de Sòl no Urbanitzable, que assenyala que la conselleria competent en matèria d'ordenació del territori i urbanisme, amb un informe previ municipal, no admetrà a tràmit aquelles iniciatives que no s'ajusten als pressupostos exigits per eixa llei i pel planejament aplicable.   
D'altra banda, l'article 89.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú assenyala que l'Administració pot resoldre la inadmissió de les sol·licituds de reconeixement de drets no previstos en l'ordenament jurídic o manifestament faltats de fonament.  
  
3. L'article 32 de la Llei 10/2004 del Sòl no Urbanitzable establix que "La Generalitat intervé en l'autorització d'usos i aprofitaments en sòl no urbanitzable comú, dins dels límits i en les condicions establides en esta llei, per mitjà de la seua declaració d'interés comunitari, prèvia a la llicència municipal, en els supòsits previstos en els articles 24 a 27 d'esta llei".  
Tenint en compte que la Llei no preveu el procediment de declaració d'interés comunitari per a aquelles activitats que es desenrotllen en sòl no urbanitzable d'especial protecció, tal com s'inclou en l'article 17 de la mateixa Llei: "En el sòl no urbanitzable protegit, sense perjuí de les limitacions derivades de la seua legislació o planejament sectorial determinant de la seua protecció, només es podran realitzar instal·lacions, construccions i obres que tinga previstes el planejament, per ser necessàries i compatibles amb el millor aprofitament, conservació, atenció i restauració dels recursos naturals o per al seu gaudi públic i aprofitament col·lectiu. Igualment, es podran dur a terme les obres i instal·lacions necessàries per a la gestió dels béns de domini públic o dels servicis públics o activitats d'utilitat pública o interés general, i per a la minoració dels riscos que van motivar la seua especial protecció..." cal concloure que en ubicar-se la parcel·la en sòl no urbanitzable protegit de servituds, no és procedent l'atribució d'usos i aprofitaments per mitjà de declaració d'interés comunitari.  
  
Així mateix, en el capítol 4: normes per al sòl no urbanitzable del planejament municipal vigent de Rojales, no es preveu (entre altres) en l'article 57 per a la categoria de sòl no urbanitzable protegit de servitud l'activitat sol·licitada.  
A la vista de tot l'anteriorment exposat, s'observa que la sol·licitud instada no és compatible amb la Llei 10/2004 del Sòl no Urbanitzable ni amb el planejament municipal vigent i com en cap cas l'actuació pretesa podria ser objecte de la seua declaració d'interés comunitari, resulta pertinent no admetre a tràmit la sol·licitud formulada, ja que siga quina siga la documentació que poguera aportar-se a l'expedient, al llarg de la seua tramitació, en res podria variar-se esta consideració inicial.  
  
Per tot això, s'observa la incompatibilitat d'allò que s'ha sol·licitat amb els preceptes i normes esmentades de pertinent aplicació en matèria d'urbanisme, resolc:   
  
Únic  
No admetre a tràmit la sol·licitud formulada per Rafael Ruiz Rabasco, SL, de sol·licitud de declaració d'interés comunitari per a la implantació de l'activitat d'un centre hípic amb guarderia d'animals, en sòl no urbanitzable, polígon 8, parcel·la 69, del municipi de Rojales.  
Contra la present resolució, que posa fi a la via administrativa, podrà interposar-se recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'esta, de conformitat amb allò que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que les persones interessades puguen exercitar qualsevol altre recurs que estimen oportú.»  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.